Tirsdag aften besluttede Teknisk Udvalg i Frederikshavn Kommune, at man endnu en gang må standse eller parkere i skillerabatter i tættere bebyggede områder i Frederikshavn. Det blev ellers gjort ulovligt i 2022 som et led i skærpelsen af Færdselsloven. Dog med mulighed for at lave lokale undtagelser, hvilket Frederikshavn Kommune har valgt at benytte sig af. - Vi har vedtaget en opdateret lokal bekendtgørelse for at gøre det nemmere at parkere for de borgere, som bor på veje, der har skillerabatter. Det er jo typisk villaveje, som kan være smalle, og ved at parkere i rabatterne i stedet, så generer man også trafikken på kørebanen mindre, siger Karsten Thomsen (A), formand for Teknisk Udvalg til Kanalfrederikshavn . Borgerne i kommunen må dog vente lidt med at benytte sig af ændringen, da den først træder i kraft, når det bliver offentliggjort på Vejdirektoratets og kommunens hjemmeside.
Det er dog ikke trådt i kraft endnu.